سرگئی لاوروف :

امریکہ شام میں دہشت گردوں کی مدد کر رہا ہے

روس کے وزیر خارجہ نے کہا : امریکہ النصرہ فرنٹ کے دہشت گردوں کو نئے روپ میں مدد فراہم کررہا ہے اور امریکہ کا یہ عمل بہت خطرناک ہے۔

خبر کا کوڈ: ۴۲۸۷۴۶

تاریخ: ۲۷ شهريور ۲۰۱۷ - ۲۳:۲۸

رسا نیوز ایجنسی کی رپورٹ کے مطابق روس کے وزیر خارجہ سرگئی لاوروف نے کہا ہے کہ امریکہ شام میں دہشت گردوں کا مقابلہ نہیں بلکہ ان کو مدد فراہم کررہا ہے ۔

انہوں نے بیان کیا : امریکی اتحادی طیارے دہشت گرد تنظیم النصرہ کو نشانہ نہیں بناتے بلکہ ان کی مدد کرتے ہیں۔

لاوروف نے ایتھوپیا کے وزیر خارجہ سے مشترکہ پریس کانفرنس سےخطاب کرتے ہوئے کہا کہ امریکہ النصرہ فرنٹ کے دہشت گردوں کو نئے روپ میں مدد فراہم کررہا ہے اور امریکہ کا  یہ عمل بہت خطرناک ہے۔

روسی وزیر خارجہ نے کہا کہ شام کے بحران سے خارج ہونے کے لئے دہشت گردوں کے خلاف مشترکہ اور متحدہ کارروائی ضروری ہے ۔/۹۸۹/ف۹۴۰/